Period: Old Babylonian
Genre: Literary
Transliteration:
<SURFACE>
gi-zi muš₂ kug-ge mu₂-a šu ba-e-lal-lal
gu₂-un gal-gal-e mi...in-gar-re-eš kur₂-re i₃ <unk> <unk>
e₂-e ŋeš-bur₂-bi ba-e-šub bad₃-si ba-a-gul
anše-e zid-da gab₂-bu-ba gu₂-da la₂-bi
ur-saŋ-ur-saŋ gaz-a-gin₇ igi-bi-ta ba-e-šuš₂
ud gal ka duh-a igi piriŋ-ŋa₂ ni₂ gur₃-gur₃-ru-bi
am dab₅-ba-gin₇ samanₓ(|EŠ₂.SUD.EŠ₂.TU|) ba-an-šub-šub-bu ki-erim₂ ba-ab-dug₄
ki-tuš kug {d}nanna tir šim {ŋeš}eren-na-gin₇ ir-si-im-bi-a ba-an-gul
a-sal bar-bi kug-sig₁₇ {na₄}za-gin₃-na u₃-gun₃ dug₄-ga-a-bi
e₂ u₆-di-bi i₃-dug₃-ga re u₆-di ba-a-gul
ud-gin₇ kur-kur-ra i-im-si-a an-usan an-na-gin₇ ba-e-du₃
{ŋeš}ig-bi ud mul an-na sag₁₂-ga-a-gin₇...<unk> dug₄-ga-a-bi
{urud}<unk> gal-gal-e...mu...gi₄-gi₄ ba-ra-an <unk> <unk> de₃-eš
a₂-si-bi a-ba lib-lib-be₂-eš šu pe-el-la₂ ba-ab-dug₄
{ŋeš}nu-kuš₂-u₃-bi-da lu₂-kar-ra-gin₇ er₂ gig mu-un-šeš₄-šeš₄
{ŋeš}saŋ-kul {ŋeš}suhub₄ kug-ga {ŋeš}ig gal gu₂ gid₂ nu-mu-un-na-ak-e
{ŋeš}ig gu₂ gid₂-da za-pa-aŋ₂-bi ba-šub lu₂ gu₂ gid₂-de₃ la-ba-ab-tuku
...kug...šu ba-e-lal-lal sila daŋal-la <unk>...
<unk> <unk> <unk> e <unk> <unk> <unk> bu-ba {ninda}nindaba-bi...
...kug-ba tigi₂ šem₅{zabar} {kuš}a₂-la₂-e gu₃ nun...ib-be₂
<unk> mah...a-u₃-a šir₃ kug nu-mu-ni-ib...
dub-la₂ ki nam tar-re-de₃ ka-inim-ma nu-ŋal₂
{ŋeš}gu-za di kud-ru-bi nu-mu-un-gub di si nu-mu...
{d}alamuš-a {ŋeš}ŋidru ba-da-an-šub šu-ni gu₄-ud-gu₄...
a₂-nud-da <unk> {d}nanna-ka ŋiri₃-na nam-un...
dub-šen kug lu₂ igi bar-re-dam erim₂-e im-mi...in-bar
ŋeš-nud gi₄-rin-na nu-un-gub u₂ za-gin₃ nu-mu-un-bur₂
urud an-zag-ge₄ si-a-bi gu₂-guru₅...eš
ensi <unk> kišib-ŋal₂...šu li-bi₂-in-du₇
uz-ga...šu-luh dadag-ga šag₄-gada-la₂-bi-e-ne
gu₂ ki ŋal₂-bi ba-e-sug₂-sug₂-ge-eš kur₂-re ba-ab-lah₅-e-eš
<SURFACE>
...suen-e...ŋal₂-la-a-ni a-a-ir ba-ši-in-de₆
...en-lil₂-la₂-še₃ dub₃ ki ba-ni-ib-us₂
...ki-ŋu₁₀ igi erim₂-ma bi₂-duh en₃-tukum-še₃...
siki-pa...keš₂-da-ŋa₂
ud sikil mah...mu-dur₇-ra mi-ni-in-kur₉
šag₄ su₂-mu-ug₂-ga i-zi-gin₇ hu-luh-ha-ha-za igi zid bar-mu-un-ši-ib
{d}en-lil₂-le dumu-ni {d}suen-ra inim zi mu-un-na-ab-be₂
iri gul bad₃ gal bad₃-si-bi ud sig₁₀-ge u₃ ur₅-re bal an...am₃
<unk> mi-ri-ib-dug₄-ga bal ud ku₁₀-ku₁₀-da...ŋal₂-lu ša-ra-dug₄
tuš ki-tuš e₂-temen-ni₂-gur₃-ru-za zid-de₃-eš du₃-du₃-am₃
urim₂{ki}ma...he₂-en-du₃ uŋ₃ he₂-en-ši-gurum-e
ur₂-bi-a <unk> he₂-en-ŋal₂ {d}ašnan he₂-eb₂-da-tuš
pa-bi-a kiri₃-zal he₂-ŋal₂ {d}utu he₂-en-da-hul₂
...ba <unk> <unk> he₂-ŋal₂ {d}ašnan-ma-ka gu₂-da he₂-em-mi-in-la₂
urim₂{ki} iri an-ne₂ nam tar-ra ki-bi ha-ra-ab-gi₄-gi₄
{d}en-lil₂-le gu₃ zid de₂-a-gin₇...zig₃
{d}nanna-ra sig...igi-nim-ma...he₂-en-na-si-a
{d}suen-ra kaskal kur-ra-ke₄ si he₂-en-na-sa₂-e
{d}muru₉-e ki us₂-sa-a {na₄}šu mu-un-na-ŋa₂-ŋa₂
inim dug₄-ga an {d}en-lil₂-la₂-kam šu <unk> he₂-ŋa₂-ŋa₂
a-a {d}nanna iri{ki}ni urim₂{ki}ma saŋ il₂-la mu-un-gub
šul {d}suen e₂-kiš-nu-ŋal₂-la-na im-ma-da-an-kur₉-kur₉
{d}nin-gal-e agrun kug-ga-na ni₂ mu-ni-ib-te-en-te-en
urim₂{ki}ma e₂-kiš-nu-ŋal₂-la-na im-ma-da-an-kur₉-kur₉
ki-ru-gu₂ limmu₅-kam-ma
iri{ki} lil₂-la₂-am₃ šag₄-bi a-še-ra gi er₂-ra ba-an-mu₂
šag₄-bi a-še-ra gi er₂-ra ba-an-mu₂
uŋ₃-bi a-še-ra ud mi-ni-ib-zal-zal
ŋeš-gi₄-ŋal₂-bi-im
ud gig-ga ud gaba-zu zig₃-ga-ab e₂-za gi₄-bi
{iti}še-kiŋ₂-kud ud u-ussu-kam

Cuneiform:
<SURFACE>
𒄀𒍣𒈽𒆬𒄀𒊬𒀀𒋗𒁀𒂊𒇲𒇲
𒄘𒌧𒃲𒃲𒂊𒈪...𒅔𒃻𒊑𒌍𒉽𒊑𒉌<unk><unk>
𒂍𒂊𒄑𒁔𒁉𒁀𒂊𒊒𒂦𒋛𒁀𒀀𒄢
𒀲𒂊𒍣𒁕𒆏𒁍𒁀𒄘𒁕𒇲𒁉
𒌨𒊕𒌨𒊕𒄤𒀀𒁶𒅆𒁉𒋫𒁀𒂊𒋙
𒌓𒃲𒅗𒂃𒀀𒅆𒊊𒂷𒉎𒅍𒅍𒊒𒁉
𒄠𒆪𒁀𒁶𒂠𒋤𒂠𒌅𒁀𒀭𒊒𒊒𒁍𒆠𒉈𒊒𒁀𒀊𒅗
𒆠𒆪𒆬𒀭𒋀𒆠𒌁𒋆𒄑𒂞𒈾𒁶𒅕𒋛𒅎𒁉𒀀𒁀𒀭𒄢
𒀀𒊩𒁇𒁉𒆬𒄀𒎎𒍝𒆳𒈾𒅇𒁯𒅗𒂵𒀀𒁉
𒂍𒅆𒂍𒁲𒁉𒉌𒄭𒂵𒊑𒅆𒂍𒁲𒁀𒀀𒄢
𒌓𒁶𒆳𒆳𒊏𒄿𒅎𒋛𒀀𒀭𒄛𒀭𒈾𒁶𒁀𒂊𒆕
𒄑𒅅𒁉𒌓𒀯𒀭𒈾𒅊𒂵𒀀𒁶...<unk>𒅗𒂵𒀀𒁉
𒍏<unk>𒃲𒃲𒂊...𒈬...𒄄𒄄𒁀𒊏𒀭<unk><unk>𒉈𒌍
𒀉𒋛𒁉𒀀𒁀𒈜𒈜𒁉𒌍𒋗𒉿𒂖𒇲𒁀𒀊𒅗
𒄑𒉡𒊨𒅇𒁉𒁕𒇽𒋼𒀀𒊏𒁶𒀀𒅆𒍼𒈬𒌧𒂞𒂞
𒄑𒊕𒆰𒄑𒋗𒁲𒌍𒆬𒂵𒄑𒅅𒃲𒄘𒁍𒉡𒈬𒌧𒈾𒀝𒂊
𒄑𒅅𒄘𒁍𒁕𒍝𒉺𒉘𒁉𒁀𒊒𒇽𒄘𒁍𒉈𒆷𒁀𒀊𒌇
...𒆬...𒋗𒁀𒂊𒇲𒇲𒋻𒂼𒆷<unk>...
<unk><unk><unk>𒂊<unk><unk><unk>𒁍𒁀𒃻𒉻𒀭𒈹𒁉...
...𒆬𒁀𒈜𒁆𒀘𒌓𒅗𒁇𒋢𒀉𒇲𒂊𒅗𒉣...𒅁𒁉
<unk>𒈤...𒀀𒅇𒀀𒂡𒆬𒉡𒈬𒉌𒅁...
𒁾𒇲𒆠𒉆𒋻𒊑𒉈𒅗𒅗𒈠𒉡𒅅
𒄑𒄖𒍝𒁲𒋻𒊒𒁉𒉡𒈬𒌧𒁺𒁲𒋛𒉡𒈬...
𒀭𒋭𒀀𒄑𒉺𒁀𒁕𒀭𒊒𒋗𒉌𒄞𒌓𒄞...
𒀉𒈿𒁕<unk>𒀭𒋀𒆠𒅗𒄊𒈾𒉆𒌧...
𒁾𒊿𒆬𒇽𒅆𒁇𒊑𒁮𒉈𒊒𒂊𒅎𒈪...𒅔𒁇
𒄑𒈿𒄄𒆸𒈾𒉡𒌧𒁺𒌑𒍝𒆳𒉡𒈬𒌧𒁔
𒍏𒀭𒍠𒄄𒋛𒀀𒁉𒄘𒍀...𒌍
𒂗𒈨𒇷<unk>𒈩𒅅...𒋗𒇷𒉈𒅔𒌌
𒊻𒂵...𒋗𒈛𒌓𒌓𒂵𒊮𒃰𒇲𒁉𒂊𒉈
𒄘𒆠𒅅𒁉𒁀𒂊𒁻𒁻𒄀𒌍𒉽𒊑𒁀𒀊𒁺𒁺𒂊𒌍
<SURFACE>
...𒂗𒍪𒂊...𒅅𒆷𒀀𒉌𒀀𒀀𒅕𒁀𒅆𒅔𒁺
...𒂗𒆤𒇲𒂠𒄭𒆠𒁀𒉌𒅁𒍑
...𒆠𒈬𒅆𒉈𒊒𒈠𒉈𒂃𒇷𒋗𒃻𒌉𒇲𒂠...
𒋠𒉺...𒆟𒁕𒂷
𒌓𒂖𒈤...𒈬𒁍𒊏𒈪𒉌𒅔𒆭
𒊮𒍪𒈬𒊊𒂵𒄿𒍣𒁶𒄷𒈛𒄩𒄩𒍝𒅆𒍣𒁇𒈬𒌧𒅆𒅁
𒀭𒂗𒆤𒇷𒌉𒉌𒀭𒂗𒍪𒊏𒅗𒍣𒈬𒌧𒈾𒀊𒁉
𒌷𒄢𒂦𒃲𒂦𒋛𒁉𒌓𒋧𒄀𒅇𒄯𒊑𒁄𒀭...𒀀𒀭
<unk>𒈪𒊑𒅁𒅗𒂵𒁄𒌓𒈪𒈪𒁕...𒅅𒇻𒊭𒊏𒅗
𒆪𒆠𒆪𒂍𒋼𒉎𒅍𒊒𒍝𒍣𒉈𒌍𒆕𒆕𒀀𒀭
𒋀𒀕𒆠𒈠...𒃶𒂗𒆕𒌧𒃶𒂗𒅆𒃵𒂊
𒌫𒁉𒀀<unk>𒃶𒂗𒅅𒀭𒊺𒌁𒃶𒌈𒁕𒆪
𒉺𒁉𒀀𒅗𒉌𒃶𒅅𒀭𒌓𒃶𒂗𒁕𒄾
...𒁀<unk><unk>𒃶𒅅𒀭𒊺𒌁𒈠𒅗𒄘𒁕𒃶𒅎𒈪𒅔𒇲
𒋀𒀕𒆠𒌷𒀭𒉌𒉆𒋻𒊏𒆠𒁉𒄩𒊏𒀊𒄄𒄄
𒀭𒂗𒆤𒇷𒅗𒍣𒌤𒀀𒁶...𒍣
𒀭𒋀𒆠𒊏𒋝...𒅆𒉏𒈠...𒃶𒂗𒈾𒋛𒀀
𒀭𒂗𒍪𒊏𒆜𒆳𒊏𒆤𒋛𒃶𒂗𒈾𒁲𒂊
𒀭𒅎𒂂𒂊𒆠𒍑𒊓𒀀𒎎𒋗𒈬𒌧𒈾𒂷𒂷
𒅗𒅗𒂵𒀭𒀭𒂗𒆤𒇲𒄰𒋗<unk>𒃶𒂷𒂷
𒀀𒀀𒀭𒋀𒆠𒌷𒆠𒉌𒋀𒀕𒆠𒈠𒊕𒅍𒆷𒈬𒌧𒁺
𒂄𒀭𒂗𒍪𒂍𒆧𒉡𒅅𒆷𒈾𒅎𒈠𒁕𒀭𒆭𒆭
𒀭𒎏𒃲𒂊𒂍𒉣𒆬𒂵𒈾𒉎𒈬𒉌𒅁𒋼𒂗𒋼𒂗
𒋀𒀕𒆠𒈠𒂍𒆧𒉡𒅅𒆷𒈾𒅎𒈠𒁕𒀭𒆭𒆭
𒆠𒊒𒄘𒐉𒄰𒈠
𒌷𒆠𒆤𒇲𒀀𒀭𒊮𒁉𒀀𒊺𒊏𒄀𒀀𒅆𒊏𒁀𒀭𒊬
𒊮𒁉𒀀𒊺𒊏𒄀𒀀𒅆𒊏𒁀𒀭𒊬
𒌧𒁉𒀀𒊺𒊏𒌓𒈪𒉌𒅁𒉌𒉌
𒄑𒄄𒅅𒁉𒅎
𒌓𒍼𒂵𒌓𒃮𒍪𒍣𒂵𒀊𒂍𒍝𒄄𒁉
𒌗𒊺𒆥𒋻𒌓𒌋𒑄𒄰